Da retssagen kørte i landsretten sidste efterår, vandt garanterne. Men en times tid inden ankefristen udløb fredag meddelte kurator via sin advokat, at man vil have sagen prøvet ved Højesteret. Advokaten fortæller, at det især er spørgsmålet om, hvorvidt man kan sidestille garanter i en sparekasse med ejere i aktie- og anpartsselskaber, man vil have afprøvet. Kurator ønsker dermed højesterets vurdering af, om man kan kræve, at de garanter, der hævede deres penge, før sparekassen krakkede, skal betale dem tilbage. Højesterets afgørelse kan, i følge Morsø Folkeblad, få betydning for 129 tidligere garanter, som tilsammen hævede 14 millioner kroner.
Konkursboet efter Spar Mors trækker nu garanterne i Højesteret.